钦定古今图书集成/明伦汇编/官常典/第597卷 > 梅淳
## 钦定古今图书集成/明伦汇编/官常典/第597卷 > 梅淳

按《太平府志》：“淳号凝初，隆庆进士，授浙江缙云知县，
调义乌，行取御史，浙广巡方两差，多所建白。以纠劾
内有张江陵相国留意者，迁岳州知府，升山东济宁
道。时黄河奔决，韩庄渠溃，淳疏筑有功，蒙赐金帛，加
正治卿，实授云南左布政。莅任，库内馀银十万，淳清
理宿弊，毫无染指，发矿活穷民无筭。开珠池，商人例”
有献珠者，淳却之。有清名。家居。著《毛诗合参》及《一鹤
斋文集》，行于世。